**PREDMET: ZAMOLBA ZA ODGOVORIMA PO PITANJU IZVORA PITKE VODE KOŽLJAK**

Poštovani,

Temeljem Zakona o pravu na pristup informacijama, upućujem zamolbu za traženim podacima.

S obzirom na tiskovnu konferenciju koja je održana 15.03.2019.g. pored izvora pitke vode Kožljak, a kojoj je naglasak bio na nedovoljnoj iskoristivosti kapaciteta tog izvora, postavljam pitanja i tražim odgovore.

Na samoj tiskovnoj konferenciji je upućen jedan poziv, kojim smo tražili od svih članova Skupštine Vodovoda očitovanje po istome. Kako do tog očitovanja nije došlo, ovom prilikom želimo doći do informacije koju građani od vas očekuju, s obzirom na aktualna zbivanja oko reforme vodnog gospodarstva.

Svoju zamolbu temeljim na članku 5., stavak 2 postojećeg Zakona o pravu na pristup informacijama te Vas upućujem na članak 20., stavak 1. istog Zakona po pitanju davanja odgovora na ovu zamolbu.

***Upit je poslan na pet e-mail adresa članovima Skupštine vodovoda tj. načelnicima (Općine: Kršan, Pićan, Sv. Nedelja i Raša) te predsjedniku skupštine Vodovoda Labin, gradonačelniku Grada Labina.***

***Skupština Društva Vodovoda Labin***

*Skupštinu društva čine svi članovi Društva - Grad Labin, te Općine Raša, Sveta Nedelja, Kršan i Pićan prema slijedećoj vlasničkoj strukturi:*

*1. Grad Labin............................54,40%*

*2. Općina Kršan........................17,52%*

*3. Općina Raša.........................16,50%*

*4. Općina Sv. Nedelja ................8,68%*

*5. Općina Pićan ..........................2,90%*

*Predsjednik Skupštine je Valter Glavičić, a ostali članovi Skupštine su Glorija Paliska, Gianvlado Klarić, Valdi Runko i Ivan Franković.*

**PITANJA:**

1. **Čija je bila inicijativa da se izvor Kožljak 2006.g. upiše kao planirana punionica (NN br. 24/06, 17.02.2006.g. – *Odluka o donošenju plana parka prirode Učka)?***
2. **Da li je Općina (Kršan, Raša, Sv. Nedelja, Pićan) / Grad Labin (tadašnji načelnik/gradonačelnik) podržao tu inicijativu i zašto je/nije?**
3. **Da li Vi osobno podržavate danas korištenje ovog izvora kao punionicu (privatizacija izvora)?**
4. **Da li Vi osobno podržavate veću iskoristivost ovog izvora za građane Labinštine (putem izgradnje cjevovoda ili javnih špina ili na neki drugi način)?**